Държавен вестник, бр. 35, 2026 г., стр. 23

БРОЙ  35	
Д Ъ Р Ж А В Е Н  В Е С Т Н И К 	
СТР.  23   
2.2.3.2. Гумени ръкавици, които могат да 
се мият, дезинфекцират и използват повтор­
но (ръкавици за многократна употреба), се 
използват за почистване на инструменти, 
обработка на замърсено бельо и на повърх­
ности, замърсени с кръв и телесни течности, 
както и при почистване на разливи на опасни 
биологични/химически вещества.
2.2.3.2.1. При обеззаразяване на многократ­
ните ръкавици се спазват следните стъпки:
2.2.3.2.1.1. Измиване. Ръкавиците се изми­
ват с вода и почистващ продукт от външната 
страна до премахване на видимите замърся­
вания. При необходимост може да се използва 
мека четка или кърпа. Ръкавиците се обръ­
щат и процедурата се повтаря с измиване и 
почистване на вътрешната им повърхност.
2.2.3.2.1.2. Дезинфекция. Дезинфекция се 
извършва на видимо чисти и сухи ръкавици. 
Използва се продукт с микобактерицидно и 
спороцидно действие, при необходимост – в 
зависимост от естеството на извършваната 
дейност. Могат да се използват и комбини­
рани продукти за почистване и дезинфекция. 
В тези случаи ръкавиците предварително се 
изплакват с вода до отстраняване на грубите 
замърсявания, след което се обработват с 
продукта за почистване и дезинфекция. Не 
се използват дезинфектанти на основата на 
алкохоли и алдехиди без предварително по­
чистване поради риск от фиксиране на орга­
ничната материя и увреждане на материала.
2.2.3.2.1.3. Изплакване. Ръкавиците се из­
плакват под течаща вода до премахване на 
всички остатъци от почистващия продукт и се 
проверяват за видими механични увреждания.
2.2.3.2.1.4. Изсушаване. Ръкавиците се пос­
тавят на място с добра вентилация, защитено 
от пряка слънчева светлина и източници на 
топлина, до пълното им изсъхване.
2.2.3.2.2. Ръкавиците се съхраняват на сухо 
място, защитено от пряка слънчева светлина.
2.2.3.2.3. Многократните ръкавици се под­
менят при тяхното деформиране или при поява 
на нарушения на целостта им.
2.2.3.3. Защитни средства за очите (очила, 
лицеви шлемове).
2.2.3.3.1. Защитни средства за очите се из­
ползват при процедури и грижи за пациента, 
свързани с образуване на пръски или аерозол 
от кръв, телесни течности, секрети и екскрети. 
2.2.3.3.2. Защитните средства за очите 
трябва да имат странични протектори и 
протектор за челото, да са прозрачни, да не 
се замъгляват и да не се изкривяват. При 
възможност се използват защитни очила за 
еднократна употреба.
2.2.3.3.3. Защитните средства за очите за 
многократна употреба след сваляне се изми­
ват и дезинфекцират съгласно указанията на 
производителя.
2.2.3.4. Медицински маски за лице.
2.2.3.4.1. Медицинските маски за лице се 
използват задължително от медицинския 
персонал при:
2.2.3.4.1.1. инвазивни процедури;
2.2.3.4.1.2. хирургични интервенции;
2.2.3.4.1.3. процедури, свързани с риск 
от контаминация с кръв, телесни течности, 
секрети и екскрети;
2.2.3.4.1.4. контакт с имунокомпрометирани 
пациенти;
2.2.3.4.1.5. контакт с пациенти с инфекции, 
предавани по въздушно-капков или аероге­
нен път.
2.2.3.4.2. Медицинските маски за лице се 
използват и от пациентите с инфекции, пре­
давани по въздушно-капков или по аерогенен 
път, когато излизат извън изолационната или 
болничната стая.
2.2.3.4.3. В случаите по т. 2.2.3.4.1.5 се из­
ползват респираторен тип маски с най-малко 
95 % ефикасност на филтъра за частици с раз­
мер 1 µm, а в останалите случаи се използват 
хирургични маски.
2.2.3.4.4. При замърсяване с телесни течнос­
ти медицинската маска се подменя, като се 
използват нестерилни медицински ръкавици 
за еднократна употреба. След отстраняване на 
маската и ръкавиците се извършва хигиенна 
дезинфекция на ръцете.
2.2.3.4.5. При сваляне на медицинска маска 
се прилагат следните правила: 
2.2.3.4.5.1. Маската се захваща само за 
връзките или ластиците, без да се докосва 
външната и вътрешната є част.
2.2.3.4.5.2. След отстраняването ѝ маската 
се изхвърля като опасен отпадък.
2.2.3.4.5.3. След изхвърляне на използваната 
маска се извършва хигиенна дезинфекция на 
ръцете.
2.2.3.5. Предпазно облекло – престилки, 
обувки, калцуни и шапки.
2.2.3.5.1. Използването на работно облекло 
на работното място е задължително. 
2.2.3.5.2. Работното облекло трябва да е 
направено от материали, които лесно се по­
чистват и обеззаразяват.
2.2.3.5.3. Препоръчително е да се осигурява 
чисто работно облекло за всеки ден. 
2.2.3.5.4. Не се допуска излизане от лечеб­
ното заведение с работно облекло, с изклю­
чение на случаите, в които това е свързано 
с осъществяване на медицинско обслужване 
(например в медицинските транспортни сред­
ства – линейки, реанимобили, медицински 
хеликоптери).
2.2.3.5.5. Предпазна престилка се използ­
ва при риск от контаминация на работното